 Dhinaca kale, waxa uu madaxweyne Muuse Biixi Cabdi ka hadlay waxyaabaha ay sida gaarka ah uga wada-hadleen madaxda dalka Imaaraadka Carabta, isla markaana uu kala garnaqsaday horumarka ay Somaliland samaysay iyo sida uu caalamku ugaga eexday maamulka Muqdisho ee ajaanibku waardiyeeyo, waxaana uu yidhi, Waxaanu ka wada-hadalnay oo aan ku idhi Somaliland muddo 28-sano ah ayey dawlad ahayd, shan madaxweyne oo saddex kamid ahi doorasho isku beddeshay oo aan ka dhicin geeska Afrika iyo Bariga dhexe midna, iyada oo aan la ictiraafsanayn ayey dalkeena xuduudiisa oo dhan doorasho ka gashay oo ay khilaafkeeda xallisatay, laakiin adduunku taas ma tixgeline waxa la ictiraafay oo nalooga eexday nin aqal lagu xareeyey oo ciidan ajaanib ahi waardinayaan oo aan kalsooni dad wadin oo aan dalkiisa xukumin oo waliba la leeyahay isagaa kuu taliyee dhegaysta. 